Hi-NRG

La hi-NRG (per High Energy), es un genre de musica electronica aparegut en 1981 als Estats Units, mai precisament a San Francisco (Califòrnia), puèi qu'a lèu eissamat a Nòva York, los compositors e productors Patrick Cowley (de San Francisco), e Bobby Orlando (de Nòva York) avent fòrça contribuït a sa capitada. Aquel estili s'es aital popularizat dins las annadas 1980 dins las discotècas americanas, e en particular dins las frequentadas per la comunautat omosexuala. 

Succedissent al disco (se parla tanben de post-disco) als Estats Units e mai generalament en America del Nòrd (Canadà comprés) abans de ganhar l'Euròpa en i dintrant per lo Reialme Unit (en particular ambe los productors Stock Aitken Waterman), se'n distinguís per l'acceleracion del ritme e sustot per l'emplec sistematic de sintetizors, mentre qu'aquel instrument, malgrat que ja foguèt sovent emplegat dins lo disco primitiu, n'èra pas çaquelà central dins aqueste estili. A n'aquel títol, la hi-NRG es plan similara a la synthpop en Euròpa, e mai especificament a çò que l'òm sonarà retrospectivament l'italo disco en Itàlia. La parentat musicala es tala que d'unes artistas de las annadas 1980 (Moroder per exemple) son indiferentament etiquetats hi-NRG, italo disco o synthpop.

Genre emblematic e especific de las annadas 1980, se retròba pasmens d'influéncias de la hi-NRG fòrça mai tard, coma per exemple dins la musica de Lady Gaga.

Qualques artistas emblematics de la hi-NRG
Estats Units
 Divine, en particular per You Think You're a Man en 1984, tròç produch per Stock Aitken Waterman.
 The Flirts
 Bobby Orlando
 Paul Parker
 Stacey Q, en particular ambe Two of Hearts en 1986.
 Evelyn Thomas, en particular ambe High Energy en 1984.

Canadà
 Miquel Brown, en particular per So Many Men, So Little Time en 1983.
 Lime
 Suzy Q 
 Trans-X

Reialme Unit
 Bronski Beat, The Communards e d'un biais general, Jimmy Somerville. 
 Erasure
 Frankie Goes to Hollywood
 Pet Shop Boys a lors debuts (West End Girls, tube de 1985 produch un primièr còp en 1984 per Bobby Orlando)
 Kim Wilde a partir del mitan de las annadas 1980 (You Keep Me Hangin' On, represa synthpop en 1986 del grop The Supremes)
Al Reialme Unit, fòrça produccions de Stock Aitken Waterman foguèron tanben estampilhadas hi-NRG :
 Bananarama
 Dead or Alive
 Mel & Kim
etc.

Itàlia
D'unas produccions anglofònas del post-disco italian dich italo disco son consideradas (mai que mai las après 1982) coma de variantas localas de la hi-NRG. Pasmens, totes los artistas del disco italian foguèron pas forçalament dins la dralha de la hi-NRG, en mai d'aquò, la velocitad de la ritmica de l'italo disco es mai lenta, çò que ne fa mai objectivament una musica ibrida entre synthpop, disco e Hi-NRG.
 Baltimora
 Michael Fortunati (autor, compositor e cantaire nascut en Itàlia, pasmens basat en França)
 Fun Fun
 Den Harrow
 Ken Laszlo
 Gary Low
 Sandy Marton
 Miko Mission
 Moon Ray, Topo & Roby
 Giorgio Moroder
 P. Lion
 Ryan Paris
 Pino D'Angiò
 Silver Pozzoli
 Raf
 Righeira
 Sabrina
 Scotch 
 Spagna

 Vejatz tanben 
 Disco
 Italo disco
 Synthpop
 New wave

Categoria:Genre de musica electronica
Categoria:New wave (musica)